Hans A. Djurhuus

Hans Andrias «Hanus» Djurhuus (født 20. oktober 1883 i Tórshavn, død 6. mai 1951 i Tórshavn) var en færøysk lærer og forfatter. Han er særlig kjent for sine fedrelandssanger og for sine barnesanger, men skrev innenfor de fleste sjangre, og etterlot seg dikt, salmer, noveller, eventyr, skuespill og en roman. Hans to år eldre bror Janus Djurhuus er også en av øyenes mest anerkjente diktere, og det sies at mens Janus er den mest respekterte dikteren på Færøyene, er Hanus (Hans Andrias) den mest folkekjære. Hans A. Djurhuus regnes som Færøyenes mest produktive dikter gjennom tidene.


== Liv og virke ==


=== Bakgrunn og familie ===
Hans Andrias Djurhuus ble født i Tórshavn i 1883, som sønn av Óla Jákup Djurhuus og Else Marie (født Poulsen, fra Hósvík). Han ble døpt Hans Andreas, men ble kjent under den mer færøyske navneformen Hans Andrias, foruten sitt kallenavn Hanus. Hans to år eldre bror var Janus Djurhuus, og sammen ble de kjent som Áarstovubrøðurnir (Áarstovabrødrene), etter barndomshjemmet Áarstova i Tórshavn.
Han var gift med Jutta Ziska fra København, senere med Petra Petersen fra Nólsoy. Som mange før ham arbeidet han i unge år som fisker. Etter lærereksamen i 1905 ble han lærer i Klaksvík, Tórshavn, Sandavágur (1909–1916) og Tvøroyri (1916-1919). Fra 1919 til sin død i 1951 var han dosent på lærerskolen i Tórshavn.


=== Dikter ===
Som sin bror Janus regnes Hans A. Djurhuus til de fremste dikterne på Færøyene. I motsetning til den klassiske filolog Janus var Hans Andrias' språk enkelt og lettfattelig. Begge brødrene var ivrige forkjempere for færøysk selvhevdelse, men Janus’ fedrelandskjærlighet var problemfylt, fordi han ofte betraktet sine landsmenn som svake. Hans A. Djurhuus' patriotisme var derimot ukomplisert og umiddelbar. 
I 1905 debuterte han med Hin gamla søgan (Den gamle historien). Hans barnesanger ble skrevet i perioden fra 1915 til 1919 til tidsskriftet Varðin. I 50 år var de Færøernes første og eneste barnesanger og de er stadig en del av den færøyske kulturarven. Regin Dahl komponerte melodier, og især Annika Hoydals plate Til børn og vaksin med sangene har siden 1975 vært en færøysk klassiker. 
Ved siden av dikt og sanger for barn og voksne skrev han også prosa, noen skuespill, noveller og skolebøker.
Han ble i 1947 utnevnt til ridder av 1. klasse av St. Olavs Orden.


== Bibliografi ==

Ritsavn. ill. av William Heinesen. Tórshavn, 1952-1958 – 7 bind (samlede verk)


=== Djurhuus på norsk ===
1936 Havet song. I umsetjing ved Peter Molaug. Gyldendal forlag


=== Dikt ===
1905: Hin gamla søgan
1915: Barnarímur (barnedikt'). Ny utgave 2000 med ill. av Elinborg Lützen. ISBN 99918-1-237-7
1916: Hildarljóð
1922: Søgumál. Tórshavn: Felagið Varðin – 126 s.
1925: Sjómansrímur. (sjømannsdikt). Notehefte utgitt 1993.
1932: Halgiljóð. Tórshavn: Varðin – 52 s.
1934: Morgun- og kvøldsálmar (Morgen- og aftensalmer)
1934: Undir víðum lofti. Tórshavn: Varðin – 415 s. (utvalgte dikt). Nytt opplag 1970
1936: Yvir teigar og tún.  Tórshavn: Varðin – 345 s. (utvalgte dikt)
1936: Havet sang


=== Skuespill ===
1908: Marita
1917: Annika
1930: Álvaleikur
1930: Eitt ódnarkvøld
1933: Traðarbøndur
1935: Ólavsøkumynd
1936: Løgmansdótturin á Steig
1947: Leygarkvøld í Bringsnagøtu. Utgitt i bokform: Tórshavn: Varðin, 1947 – 61 S.


=== Andre verk ===
1922: Eitt ár til skips ("Et år ombord" – short-stories og eventyr)
1922: Barnabókin (Barneboken)
1927: Barnabókin, økt útgáva. Nytt opplag 1970
1924: Føroya søga. Eitt stutt yvirlit. Tórshavn: Felagið Varðin – 59 S. (Færøysk historie. Et kort overblikk)
1952: Føroya søga, økt útgáva. Nytt opplag 1963
1927: Beinta (roman, etter sagnet om Beinta Broberg, også kendt fra Jørgen-Frantz Jacobsens roman noen år senere)
1929: Ævintýr
1950: Í mánalýsi (jubilæumsskrift)


== Referanser ==


== Eksterne lenker ==
(en) Hans A. Djurhuus – kategori av bilder, video eller lyd på Commons 
(en) Hans Andrias Djurhuus – galleri av bilder, video eller lyd på Commons 
Hans A. Djurhuus på snar.fo
FaroeArtStamps.fo - Hans A. Djurhuus på engelsk
FaroeArtStamps.fo - Færøyske barnesanger på dansk